Mia Goth

Mia Gypsy Mello da Silva Goth (Londres, Ingalaterra, 1993ko urriaren 25a) britainiar aktore eta modeloa da. 

 Ibilbidea 
Nerabe zela modelo izan ondoren, Gothek aktore gisa debuta egin zuen Nymphomaniac (2013) filmean. Bere karrera hastapenetako beste lan batzuk izan ziren, rol txikiekin, A Cure For Wellness (2016), High Life (2018), Suspiria (2018), eta Emma (2020). Protagonismo gehiago lortu zuen Maxine Minx eta Pearl rolak antzezten beldurrezko X (2022-2024) film-sailean. 

Bere ibilbideko lehen rol protagonoista nabarmena izan zen Infinity Pool beldurrezko filmean (2023, Brandon Cronenbergek zuzendua, Alexander Skarsgårdekin koprotagonista).  

Hurrengo film inpotante bat izan zen 2025eko Guillermo del Torok zuzendutako Frankenstein filmean, non bi rol bete zituen : batetik Victor Frankenstein doktorearen amaren rola doktorearen haurtzaroko eszenetan; eta bestetik munstroarekin (Jacob Elordik gorpuztua) maitemintzen den Elizabeth Harlander pertsonaia tragikoa.

 Bizitza pertsonala 
Mia Goth 1993ko urriaren 25ean jaio zen Londresko Guy's Hospital erietxean. Ama brasildarra du, eta aita kanadarra, jatorriz Eskozia Berrikoa. Amaren aldeko aitona Lee Jaffe artista estatubatuarra da, eta amaren aldeko amona Maria Gladys aktore brasildarra. Bizitzako lehen bost urteak Brasilen egin zituen, gero Erresuma Batura joan ziren, eta 10 urtetik 11ra Kandan egon zen aitarekin. 12 urterekin Londres hego-ekialdean kokatu zen amarekin.

Gothek Shia LaBeouf aktore estatubatuarra ezagutu zuen Nymphomaniacen ko-protagonista zela, 2012an. 2016ko urriaren 10ean Goth eta LaBeouf ezkondu egin ziren Las Vegasko zeremonia batean. 2018an banandu eta dibortziatu ziren. 2022ko otsailean, bikotea berriz elkartu zela jakinarazi zuten, eta Goth bere lehen lehen umeaz haurdun zegoela. Alaba hori 2022ko martxoan jaio zen. 

 Erreferentziak 

 Kanpo estekak 


Kategoria:Gizabanako biziak
Kategoria:1993ko jaiotzak
Kategoria:Londrestarrak
Kategoria:Erresuma Batuko modeloak
Kategoria:Ingalaterrako aktoreak
Kategoria:Mia Gothek antzeztutako filmak